Pozornica dramske umetnosti
<s>Pozornica dramske umetnosti (poznata i kao Pozornica dramskih umetnosti) je prvo kulturno-umetničko društvo u Novom Sadu koje je negovalo pozorišni amaterizam i imalo stalnu profesionalnu scenu, kao i korespondentno i multimedijalno Dopisno pozorište.</s><s>Ovaj svojevrstan teatar osnovan je 3. marta 1974. u okviru Mesne zajednice Rotkvarija u Novom Sadu.</s>

<s>Osnivanje 
Osnivači društva 1974. bili su: 
 Mladen Dražetin, književnik,
 Vladimir Stojanov, glumac,
 Desimir Stefanović, tada student,
 Eleni Andoniadu, tada maturantkinja,
 Milorad Čubrilo, auto-mehaničar,
 Svetlana Lazić, glumica,
 Dubravka Herget, službenica,
 Mihajlo Molnar, ekonomista,
 Jovan Žekov, mašinbravar i 
 Eva Feldeždi, fotograf.</s>

<s>Profesionalna scena 
U okviru profesionalne scene Pozornice dramske umetnosti delatnost su razvijali:
 Dečji teatar "Ante Laura"
 Teatar za odrasle "Milenko Šuvaković"
 Humoristički teatar "Novi Sad"</s>

<s>Turnir duhovitosti 
Iz Humorističkog teatra Pozornice dramske umetnosti izrastao je Turnir duhovitosti, koji se održavao, po ideji Mladena Dražetina i metodu Dopisnog pozorišta, u organizaciji Ekspres Politike od 1977. do 1998.</s><s>Pod geslom „Smeh na svoj ceh“, ovo takmičenje između sela i gradova odvijalo se putem tekstova na stranama beogradskog dnevnika i u okviru scenskog izvođenja.</s>

<s>Predstave 
U Teatru, koji nosi ime nekadašnjeg poznatog reditelja SNP Šuvakovića, najzapaženija predstava bila je Malograđani Maksima Gorkog u režiji hrvatskog reditelja dr Vlatka Perkovića (1990).</s><s>U predstavi su nastupali i poznati glumci SNP (Ivan Hajtl, Feodor Tapavički, Novak Bilbija, Jelica Hadžić-Bjeli i dr.).</s><s>U Dečjem teatru najbolje su bile primljene predstave Hajdi i Mali princ.</s><s>Do sada je na profesionalnim i amaterskim scenama izvedeno preko 150 pozorišnih komada i recitala.</s>

<s>Izdavaštvo 
Društvo je pokrenulo svoje glasilo Pozornica (izlazi povremeno od 1975), kao i edicije Tribina poezije i Masovna kultura i umetnost, u kojoj je kao najznačajnija izašla knjiga dr Petra Ljubojeva, univerzitetski udžbenik Masovne komunikacije (1996).</s><s>U ediciji "Tribina poezije" objavljene su zbirke pesama Mladena Dražetina "Tuga sna" (1974) i "Posle lutanja" (1981).</s>

<s>Saradnja 
Pozornica dramske umetnosti ostvarila je saradnju sa SNP i drugim pozorištima u Srbiji i Republici Srpskoj, kao i saradnju sa mnogim poznatim rediteljima, glumcima i drugim pozorišnim radnicima.</s>

<s>Predsednici društva  
 Mladen Dražetin (1974-1982), 
 Velimir Milovanović (1982-1984), 
 Mladen Dražetin (1984-1988), 
 Vladimir Stojanov (1988-1994).</s>

<s>Nakon 1994.</s><s>Stojanov je bio upravnik profesionalne scene, a Dražetin generalni rukovodilac Društva.</s>

<s>Literatura 
 Pozornica - list amaterskih pozorišta, godina I, broj 1, Novi Sad, 1975.</s><s>Vlado Mićunović, Tragovi vremena, Novi Sad, 1990. (poglavlje: Teatar jedinstven u svetu)
 Mladen Dražetin, Pozornica dramske umetnosti, Enciklopedija Novog Sada, knjiga 20, Novi Sad, 2002.</s><s>Mladen Dražetin, O Dopisnom pozorištu, Sveske za istoriju Novog Sada, broj 14, Novi Sad, 2013.</s><s>Mladen Dražetin, Večna umetnost igre - filozofija novog razvoja (teorija i praksa), Prvi srpski filozofski sistem, Novo Miloševo, 2014.</s><s>Vlado Mićunović, Prvi romski teatri u Srbiji i Vojvodini, Novi Sad, 2014.</s><s>Mladen Dražetin, Univerzalni animatorski sistem Dopisno pozorište - korespondentni proces igre (teorija i praksa), Šajkaš - Novi Sad, 2017.</s><s>Vlado Mićunović, Teatar jedinstven u svetu - Dopisno pozorište, Banatski kulturni centar, Novo Miloševo, 2019.</s><s>Mladen Dražetin, Večna umetnost igre - filozofija novog razvoja (teorija i praksa), Prvi srpski filozofski sistem, drugo izdanje, Banatski kulturni centar, Novo Miloševo, 2019.</s>

<s>Spoljašnje veze 
 Pozornica dramske umetnosti i Dopisno pozorište (zvaničan veb sajt)
 Snimci sa proslave 40 godina rada Dopisnog pozorišta i Pozornice dramske umetnosti
 Pozorišna predstava Zoološka priča u izvedbi članova društva (glume Mladen Dražetin i Vladimir Stojanov)
 Mladen Dražetin govori o Dopisnom pozorištu i Pozornici dramske umetnosti (26. 2. 2015.)</s>

<s>Nastanci 1974.</s><s>Pozorišta u Novom Sadu</s>

